cyanic-selkie/wikianc huggingface dataset:
Richebourg (Wäin)
Richebourg ass eng vun am Ganze sechs Grand-Cru-Lagen an der Gemeng a besteet aus zwéi Lieu-diten, Les Veroilles an Les Richebourgs. D'Ubaufläch vun dësem Wäin ass 8,03 ha grouss, bei engem Duerchschnëttserdrag vun 220 hl, dat ass e Rendement vun 35hl/ha. Den Alkoholgehalt läit tëscht 11,5° a maximal 14,5° Vol. Ugebaut gëtt nëmme Pinot Noir.
Produzenten: Domaine de la Romanée-Conti, Jean Grivot, Anne Gros, Domaine Leroy, Méo-Camuzet, Mongeard-Mugneret.
Gare Paddington
D'Gare Paddington ass eng vun de grousse Londoner Garen.
Se ass ze fannen am Weste vum zentrale Stadbezierk City of Westminster. De Gare-Komplex besteet aus enger Kappgare vun der Eisebunn an dräi separate Statioune vun der London Underground.
Sinspelt
Geographie
Sinspelt läit op der B50 op hallwer Streck tëscht Bitburg a Veianen am Dall vun der Enz, engem Niewefloss vun der Prüm.
Canton de Brantôme
De Canton de Brantôme ass eng franséisch administrativ Andeelung an den Arrondissementer Périgueux an Nontron am Departement Dordogne an der Regioun Nei-Aquitaine.
Bäerdref
Geographie
Bäerdref läit am Kanton Iechternach op engem Héichplateau, deen (ausser am Südwesten) vun déiwen Däller, déi duerch d'Sauer, d'Schwaarz Iernz an d'Äsbech an de Sandstee gegruewe gi sinn, ëmginn ass. Bäerdref läit am Zentrum vun der Klenger Lëtzebuerger Schwäiz.
Geschicht
Déi éischt Besiidlung vum Bäerdrëffer Plateau geet an déi Jénger Steenzäit zeréck (2000-1500 v. Chr.). Am 2.oder 3. Joerhonnert gouf do, wou haut d'Uertschaft ass, e réimeschen Haff ugeluecht (eng Villa Rustica oder och vläicht eng Villa urbana). Den Numm 'Bäerdref' kënnt heivun: Den Haff krut den Numm vu sengem Meeschter a gouf deem entspriechend "Beronis Villa" - Haff vum Bero - genannt. Spéider gouf dat Wuert "Villa" duerch säi germanescht/fränkescht Equivalent "thorp" / "dorf" / "drëf" ersat. Och de Flouernumm "Op Kaasselt" kéint drop hindeiten, datt do emol e réimesche Wuechtposte (Castellum) stoung.
Dee markantsten Iwwerrescht vun der "Villa" ass de sougenannte "Véiergëttersteen", deen de Sockel vun enger Jupiter-Votivsail war an um héchste Punkt vun der Géigend stoung - do, wou haut d'Kierch steet. Dëse gouf, wéi am 15. Joerhonnert déi éischt Kapell an der Uertschaft gebaut gouf, an dëser ënnerbruecht a war Haaptdeel vum Altor. Wéi den 11. Januar 1831 eng nei Kierch ageweit gouf, ass de Véiergëtterstee matgeplënnert ginn an alt erëm ënner den Haaptaltor stoe komm, wou en och haut nach steet.
1528 gouf et déi éischt iwwerliwwert Zielung: Bäerdref hat 17 Stéit. Virun 1803 huet Bäerdref zu de Pare Grondhaff, duerno Konsdref gehéiert; vun do u war et eng eegestänneg Par.
Am Zweete Weltkrich huet Bäerdref virun allem an der Ardennenoffensiv ze leide gehat: Zwou Kompanië vum 12. Regiment vun der 4. US-Infanterie-Divisioun, vun der däitscher Offensiv iwwerrascht, hunn e puer Deeg laang ënner dem Kommando vum Captain Steve Lang vum deemolegen "Hôtel du Parc" aus heroesche Widderstand geleescht, mam Resultat, datt d'Haiser an der Ëmgéigend bal all beschiedegt oder zerstéiert waren.
Trëppelen a Kloteren
Ronderëm Bäerdref gëtt et kilometerlaang Trëppelweeër, déi laanscht d'Fielswänn aus Sandstee ginn, wou de Bësch a sengem natierlechen Zoustand belooss ass. Duerch dat fiicht Mikroklima gëtt et do eng besonnesch Vegetatioun (ë. a. eng rar Farenaart, den Hymenophyllum tunbrigense). Bekannt Fielsformatioune sinn de Priedegtstull, de Perekop, d ' Huel Lee, de Malakoff-Tuerm, d ' Raiberhiel oder d'Siweschlëff.
Déi eenzeg Plaz am Land, fir Klammsport ze maachen, ass zu Bäerdref an der Wanterbaach. Fir do kënnen ze klammen, brauch een e Permis vum Ëmweltministère.
Timber
En Timber oder Käppchen ass e klengt Stéck Pabeier, dat op der Récksäit, wann een et fiicht mécht, pecheg ass (oder vum selwe pecht), mat virdrop enger opgedréckter Illustratioun an engem bestëmmte Wäert. Andeems een en Timber op eng Postsendung (e Bréif oder e Pak z. B.) pecht, gëtt domat ugewisen, datt den Ofsender de Porto fir den Transport bezuelt huet, an en sou vun enger Postentreprise bei hiren Empfänger bruecht ka ginn.
Ier et Timbere gouf, huet den Empfänger misse bezuele fir säi Bréif ze kréien. Dëst huet zu Problemer gefouert, wann den Adressat de Bréif net wollt unhuelen, oder z. B. geplënnert an net ze fanne war. De Schott James Chalmers (1782-1853) war den Erfinder vum Timber dee vum selwe pecht. Den Englänner Rowland Hill huet 1837 de System entworf, no deem deen, deen e Bréif verschéckt, an net deen, un deen en adresséiert ass, de Porto fir den Transport misst bezuelen. Fir ze beweisen, datt de Porto bezuelt war, huet ee missen en Timber um Postbüro kafen, an deen op de Bréif pechen. Fir datt een den Timber nëmmen eemol gebrauche konnt, ass e vun der Post entwäert, d. h. mat engem Stempel markéiert ginn.
Den éischten Timber vun der Welt
D'Iddi vum Rowland Hill gouf gouf per Gesetz a Groussbritannien ëmgesat. De 6. Mee 1840 ass dunn deen alleréischten Timber, de sougenannte Penny Black, op ee Bréif gepecht ginn. Dësen éischten Timber weist e Portrait vun der Kinnigin Victoria, an d'Wierder POSTAGE a ONE PENNY, den Tarif. Et gouf kee Land uginn, well dovun ausgaange gouf, datt all Mënsch d'Kinnigin Victoria kenne géif. Groussbritannien huet bis haut just e Portrait vum Staatschef amplaz vum Numm vum Land.
Déi éischt Timberen zu Lëtzebuerg
Déi zwéin éischt Käppercher zu Lëtzebuerg koumen de 15. September 1852 eraus. Drop ze gesi war de Groussherzog Wëllem III..
907 v. Chr.
11. Joerhonnert v. Chr. | 10. Joerhonnert v. Chr. | 9. Joerhonnert v. Chr.
912 v. Chr. | 911 v. Chr. | 910 v. Chr. | 909 v. Chr. | 908 v. Chr. | 907 v. Chr. | 906 v. Chr. | 905 v. Chr. | 904 v. Chr. | 903 v. Chr. | 902 v. Chr.
Dës Säit befaasst sech mam Joer 907 v. Chr.
Jean-Pierre André
De Jean-Pierre André, gebuer den 21. Januar 1812 zu Virton a gestuerwen de 7. August 1884 zu Miersch, war e lëtzebuergesche Fonctionnaire a Politiker.
Hie war Distriktskommissär vum Distrikt Gréiwemaacher a Fonctionnaire bei der Douane.
1848 war hie Member vun der Assemblée constituante. Duerno, vum 1. August 1848 bis den 2. Dezember 1848 Administrateur général ad interim fir Bauten, Gemengen a Militärwiesen an der Regierung de la Fontaine. Vun 1863 bis 1869 war hien Deputéierte vum Kanton Miersch an der Chamber.
Hie war mat der Caroline Ernestine Servais (1815-1888), enger Schwëster vum Emmanuel Servais bestuet.
Ermesinde
Ermesinde ass:
Loretta Young
Loretta Young, gebuer de 6. Januar 1913, a gestuerwen den 12. August 2000, war eng US-amerikanesch präisgekréint Schauspillerin, vu lëtzebuergescher Ofstamung.
Eng aussergewéinlech Carrière, mä e beweegt Liewen
Si gouf zu Salt Lake City, Utah als Gretchen Young gebuer. Well streng kathoulesch, huet si bei hirer Firmung den Numm Michaela ugeholl. Wéi si dräi Joer al war, ass se mat hiren Elteren op Hollywood geplënnert. D'Loretta an hir Schwësteren Polly Ann Young an Elizabeth Jane Young (Kënschtlernumm Sally Blane) stounge schonn als Kanner virun der Kamera. Mat dräi Joer huet d'Loretta, dat déi meescht Talenter hat, schonn am Stommfilm: The Primrose Ring matgewierkt. (muss nach fortgesat ginn)
Liz May
Politik
Bei de Chamberwale vum 14. Oktober 2018 war d'Liz May Kandidatin op der Lëscht vun der LSAP am Zentrum. Si ass awer net an d'Chamber gewielt ginn.
Abako
Abako ass eng historesch Motos-Mark.
Vun 1923 bis 1925 huet d'Apparatebau A.G., Kracker & Co. vun Nürnberg liicht Motoe gebaut, mat engem selwerentwéckelten 129 cm3 Zweetakt-Motor, enger Sturmey-Archer-Boîte. Als Transmissioun haten déi Motoen eng Ketten op dat hënnescht Rad.
D'Produktiounszuele sinn net bekannt.
Gottfried Wilhelm Leibniz
De Gottfried Wilhelm Leibniz, gebuer den 1. Juli 1646 zu Leipzig a gestuerwen de 14. November 1716 zu Hannover, war een däitsche Philosoph.
Robert Gernhardt
De Robert Gernhardt, gebuer den 13. Dezember 1937 zu Reval, dem haitegen Tallinn an Estland, a gestuerwen den 30. Juni 2006 zu Frankfurt am Main, war en däitsche Schrëftsteller, Karikaturist, Zeechner, Lyriker, Moler an Essayist.
Zweezeiler
Paulus schrieb den Irokesen: Euch schreib ich nichts, lernt erst mal lesen."
Astronomische Gesellschaft
D'Astronomische Gesellschaft (A.G.) ass eng vun den eelste wëssenschaftleche Gruppéierungen an Europa.
Si gouf am Joer 1800 als Vereinigte Astronomische Gesellschaft vun zwéi bedeitenden däitschen Astronome gegrënnt, dem Direkter vum Observatoire vu Gotha, dem Franz Xaver von Zach (1754 - 1832) – op deen och déi éischt Fachzäitschrëft mam Numm Monatliche Correspondenz zeréckgeet - an dem Bremer Äerdmound-Spezialist Johann Hieronymus Schröter (1745 - 1816). D'Astronomesch Gesellschaft organiséiert zanter 1800 den zweeten internationale Kongress fir Astronomie a war Pätter vun der „Himmelspolizey“ vu 24 europäeschen Observatoiren, déi d'Sich no Asteroiden tëscht der Mars- an der Jupiterbunn duerchféiere sollt.
Ëm de Joerhonnertwiessel initiéiert d'A.G. de wichtegste Stärekatalog vun dëser Zäit, den AGK. Hie gouf ëm 1930 als AGK2 mat neien Date vun der Astrometrie an ënner preziser Berécksichtegung vun den Eegebeweegunge weidergefouert an ass als AGK3 bis haut eng bedeitend Datebasis fir d'Astronomie, d'Himmelsmechanik an d'Bunnbestëmmungen.
D'Astronomesch Gesellschaft vergëtt follgend Präisser:
James Hetfield
Den James Alan Hetfield, gebuer den 3. August 1963 zu Downey, Kalifornien ass een US-amerikanesche Museker. Hien ass de Grënner, Sänger an zweete Gittarist vun der Metal-Band Metallica.
Biographie
Als Kand huet hien ugefaange Piano ze spillen. Duerno Batterie bis hie schlussendlech d'Gittar entdeckt huet. Nodeem hie mat e puer Kolleegen d'Band Obsession gegrënnt hat, wollt hie Rockstar ginn. Dunn ass d'Famill awer geplënnert an hien huet mat neie Kolleegen d'Band Phantom Lord gegrënnt. Wéi hie mat der Schoul fäerdeg war, ass hie mat sengem Kolleeg Ron McGovney zeréck op Downey geplënnert an huet sech no enger neier Band ëmgekuckt. An der Zeitung huet hien eng Annonce fonnt vum Batteur Lars Ulrich, deen och eng Band grënne wollt. Den Hetfield huet sech als eenzegen dorop gemellt a sou hu se no engem knappse Joer d'Band Metallica gegrënnt. Am Géigesaz zu Obsession a Phantom Lord war Metallica ee groussen Erfolleg an dem Hetfield seng Carrière huet sech ëmmer weiderentwéckelt.
Atlas of Peculiar Galaxies
Am Atlas of Peculiar Galaxies, dee vum Halton Arp an den 1960er Joren zesummegestallt gouf, si Fotoe vun 338 ongewéinleche Galaxien.
James Hetfield
Biographie
Bei engem Concert 1992 zu Montréal huet hie sech, wärend dem Intro vu Fade To Black, un der Pyrotechnik verbrannt an huet missen an d'Spidol ageliwwert ginn, wourop de Concert ofgebrach gouf. Kuerz virun der Opnam vu St. Anger huet hien eng Behandlung géint seng Alkohol-Sucht gemaach.
Atlas of Peculiar Galaxies
Den Arp huet a sengen Aarbechten a Lëschten a bei aneren Astronomen no Galaxië mat ongewéinlecher Struktur gesicht. Wa fir een ausgewielten Objet nach keng gutt Foto do war, dann huet hie mat dem 5 m-Teleskop vum Palomar-Observatoire ënner gudden Observatiounsbedingungen eng Foto am bloe Spektralberäich opgeholl.
Am Atlas si Fotoe vun 338 Objeten, déi duerchnumeréiert goufen, z. B. Arp 220. Den Arp ënnerdeelt säi Katalog mat ongewéinleche Galaxien no reng morphologesche Critèren a follgend Gruppen:
Den Arp-Katalog war Ausgangspunkt vu villen detailléierten Ënnersichunge vun ongewéinlechen an interaktive Galaxien, och wa spezifesche morphologesche Aklasséierungen an e puer Basismodellvirstellunge vum Arp haut dacks manner Bedeitung bäigemooss gëtt.
Société Française des Moteurs A. B. C.
D'Société Française des Moteurs A. B. C. ass eng historesch Motos-Mark vu Paräis. Déi franséisch Fabrick, déi zu der Gnome et Rhône- Fligermotorefirma gehéiert hat, huet tëscht 1921 an 1924 englesch A B C Motoen ënner Sopwith-Lizenz gebaut.
Als Motor hate se 2 OHV-Boxermotore mat 398 cm³ oder 498 cm³. Béid waren Zwéinzylindermotoren.
Liebe ist kälter als der Tod
Liebe ist kälter als der Tod ass en däitsche Film vum Rainer Werner Fassbinder aus dem Joer 1969.
Ëm wat geet et am Film?
Muerd a Verrot am Gangstermilieu.
Diabolo (Spill)
Diabolo, aus dem Algriicheschen διαβάλλειν / διαβάλλω (diabállein / diabállô), eriwwergeheien ass eng Spillsaach, déi aus zwéi Bengele besteet, déi mat enger Ficell un de Wutzen uneneegestréckt sinn, an engem Diabolo a Form vun enger Sandauer.
Sabrina Ouazani
D'Sabrina Ouazani, gebuer de 6. Dezember 1988 zu Saint-Denis, ass eng franséisch Schauspillerin.
La Rochelle
La Rochelle ass eng franséisch Stad am Departement Charente-Maritime an der Regioun Nei-Aquitaine.
Diabolo (Spill)
Diàbolo Djævlespil Diabolo (Spielgerät) Diabolo Diábolo Diabolo (jonglerie) Diablo (attrezzo) דיאבולו Diabolo ディアボロ Diabolo Diabolo Diabolo 空竹
Sabrina Ouazani
Fir hiren éischte Film, dem Abdellatif Kechiche säi L'Esquive, gouf si gläich fir den César fir déi bescht Nowuess-Schauspillerin (2005) nominéiert, deen awer zum Schluss d'Sara Forestier krut. Zanterhier huet si an enger sëllegen Tëlees- a Kinosfilmer matgespillt.
La Rochelle
D'Awunner gi Rochelais genannt. D'Stad ass Heem vun der La Rochelle Business School Geschäftsschoul.
Guangzhou
Guǎngzhōu (chin. 广州/廣州, fréier och Kanton， kantonesesch: Guong2zeo1) ass eng Stad am Süde vun der Volleksrepublik China.
Katzelmacher
Ëm wat geet et am Film?
Op enger Duerfplaz an Däitschland begéine sech véier Koppelen.
Guangzhou
Geographie
Si ass d'Haaptstad vun der Provënz Guǎngdōng a läit um Pärel-Floss, net wäit vun Hongkong ewech, an ass vun do liicht mam Zuch z'erreechen.
Katzelmacher
Zitat aus der geschriwwener Press
Aus all dem ergibt sich eine fast terroristische Herrschaft des toten Inventars und des Arrangements über Personen.(Peter W.Jansen, Frankfurter Rundschau)
Guangzhou
Bevëlkerung
Guangzhou huet zirka 9,1 Mio Awunner (Stand 1. Januar 2005).
Katzelmacher
Auszeechnungen
Däitsche Filmpräis 1970:
Guangzhou
Ekonomie
Guangzhou ass eng bedeitend Industrie- an Handelsplaz.
Pifffaass
E Pifffaass ass e Faass op Rieder, oder eent dat op e Won ka gesat ginn, dat am Bauerebetrib gebraucht gëtt fir de Piff oder d'Gülle op d'Felder an d'Wisen ze féieren.
Modern Pifffässer ginn op zweeërlee Manéiere gefëllt:
Lérouville
Lérouville ass eng franséisch Gemeng an der Meuse an der Regioun Grand Est.
Alcorcón
Alcorcón ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Alcorcón huet 153.100 Awunner op enger Fläch vun 34 km².
906 v. Chr.
11. Joerhonnert v. Chr. | 10. Joerhonnert v. Chr. | 9. Joerhonnert v. Chr.
911 v. Chr. | 910 v. Chr. | 909 v. Chr. | 908 v. Chr. | 907 v. Chr. | 906 v. Chr. | 905 v. Chr. | 904 v. Chr. | 903 v. Chr. | 902 v. Chr. | 901 v. Chr.
Dës Säit befaasst sech mam Joer 906 v. Chr.
Länner a Stied aus Middle-earth
An der Fantasy-Welt Middle-earth vum J. R. R. Tolkien, déi hien a verschiddene Romaner beschreift, hu vill fiktiv Plazen eng besonnesch an dacks mythesch Bedeitung.
Middle-earth ass e Kontinent op Arda (der Äerd), an eng vun den Handlungsplaze vun de Romaner The Hobbit: or There and Back Again, The Lord of the Rings an The Silmarillion.
Arda ass den elbeschen Numm fir d'ganz Welt. Dat ass Quenya a bedeit d'Räich. Meeschents gëtt vum Kinnekräich Arda geschwat, wann et ëm d'Räich vum Manwe geet. Hie war de mächtegste Valar nodeem de Melkor verbannt gi war. Middle-earth a Valinor sinn zwéi vun de Kontinenter vun der Arda.
Am Ufank war Arda nëmmen e Gesiit, eng Iddi am Geescht vum llúvatar an eréischt d'Musek vun den Ainur huet Arda an der Wierklechkeet geschaf, allerdéngs als Réiform. E puer vun den Ainur hunn den Illúvatar gefrot, ob si op Arda kéinte goen, fir si sou ze formen, wéi si et am Illúvatar sengem Gesiit gesinn haten. Dës Ainur waren d'Valar (mat méi Muecht) an d'Maiar (mat manner Muecht). D'Valar hu sech op der Insel Almaren an der Mëtt vun engem riisegen Urkontinent néiergelooss. Dat éischt Liicht fir Arda koum aus den zwou Luuchten Illuin an Ormal, déi d'Valar op zwéi grousse Péil am Norden an am Süden opgestallt haten. Si goufen awer relativ séier vum Melkor, dee sech vun den aneren Ainur ecartéiert hat a seng eege Festung Utumno an d'gewalteg Eisebierger geschloen hat, zerstéiert. D'Péil sinn ëmgefall an hunn d'Land a verschidde Kontinenter zerschloen, ënner anerem Aman a Middle-earth. Wärend Aman vum Liicht vun den zwéi Beem vu Valinor beliicht gouf, si Middle-earth an déi aner Kontinenter däischter bliwwen, bis zum Opgank vu Sonn a Mound, déi aus de Friichte vun de Beem (no der Zerstéierung duerch de Melkor) geschaf gi waren.
Um Enn vum zweeten Zäitalter an der Geschicht vu Middle-earth ännert sech d'Beschafenheet vun Arda: Wärend et virdrun eng Scheif war, gouf et elo mam Ënnergang vun Númenor an dem Réckele vu Valinor zu enger Kugel. Dofir waren am drëtten Zäitalter all Weeër "kromm", ausser dem "riite Wee", deen op Valinor gefouert huet.
Aldea del Fresno
Aldea del Fresno ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
Länner a Stied aus Middle-earth
Aman
Aman ass de westlechste Kontinent vun Arda a Wunnuert vun de Valar an de meeschte Maiar.
Aldea del Fresno
D'Gemeng Aldea del Fresno huet 51 Awunner op enger Fläch vun 22 km².
Länner a Stied aus Middle-earth
Aman
De Kontinent gouf duerch verschidden Zauber a geographesch Begrenzungen (virun allem am Oste vun Aman) wéi d'Biergerkette Pelóri oder d'Mier vun de Schied virum Melkor geschützt. D'Pelóri goufen an de spéideren Zäitaltere weider opgetiermt, an d'Valar hunn déi sougenannt Verwonschen Inselen ugeluecht. No dem Ënnergang vu Beleriand war Belegaer, d'Mier, méi breet, an d'Helcaraxe, d'Verbindung tëscht Aman a Middle-earth, verschwonnen. No der Ëmformung vun Arda vun enger Scheif zu enger Kugel um Enn vum zweeten Zäitalter gouf Aman der Welt entréckt a war nëmmen nach iwwer de "Riite Wee" duerch d'Schwaneschëffer vun den Elben z'erreechen.
Den héchste Bierg vun Aman war den Taniquetil, ongeféier op hallwem Wee vun de Pelóri vun Norden no Süden. Vu senger Spëtzt aus hunn de Manwe an d'Varda iwwer ganz Arda gesinn. Den héchste Bierg südlech vum Taniquetil war den Hyarmentir. An der Géigend vun der Spëtzt huet den Ungolianth an enger Schlucht gelieft.
Valmar
Valmar oder Valimar war d'Haaptstad vu Valinor a wuel zugläich déi eenzeg Stad vun de Valar. Si war riiseg a prunkvoll. Virun den Diere vun der Stad louch den Hiwwel Ezellohar, op deem duerch dem Yavanna säi Gesang déi zwéi Beem vum Liicht gewuess sinn. D'Valar hu si Laurelin an Telperion genannt. D'Varda huet hir Friichten a Kiwwelen opgefaangen, an doraus d'Stäre geschaf. No beim Hiwwel war Máhanaxar, de Rank vum Schicksal, den d'Valar als Versammlungsplaz a Geriichtshaff benotzt hunn.
Valmar war net déi eenzeg Gehausung vun de Valar, och wann et déi eenzeg Stad war. Ganz am Westen, um Randmier Ekkaia, virun den Diere vun der Nuecht waren d'Hale vum Mandos, wouhin all d'Bewunner vu Middle-earth no hirem Doud hikomm sinn. No dobäi waren d'Hale vun Nienna, d'Bëscher vum Orome louche südlech vu Valmar, westlech dovun d'Wise vum Yavanna. An de Gäert vu Lorien op enger Insel am Séi Lorellin hunn den Irmo an d'Este gelieft, souwéi de Maiar Olórin, dee spéider Gandalf genannt gouf.
Wëllem IV. vu Lëtzebuerg
De '''Wëllem IV. vu Lëtzebuerg, gebuer den 22. Abrëll 1852 um Schlass Biebrich als Wilhelm Alexander vun Nassau''', gestuerwen de 25. Februar 1912 um Schlass vu Colmer-Bierg, war den eelste Jong vum Herzog Adolphe vun Nassau, dem spéidere Groussherzog Adolphe vu Lëtzebuerg.
Länner a Stied aus Middle-earth
Elbestied
D'Teleri hunn de Schwanenhafen Alqualonde un der Küst vun der Bucht vun Eldamar gebaut, um ëstlechen Enn vum Calacirya. De Calacirya war den eenzege Sputt an de Pelóri an domat den eenzege Wee fir an d'Banneland ze kommen. Duerch de Pass huet d'Liicht vun den zwéi Beem op Alqualonde geschéngt.
Wëllem IV. vu Lëtzebuerg
Liewen
Hien huet seng Kandheet a Jugend am Herzogtum Nassau verbruecht. Wéi säi Land vu Preisen annektéiert gouf, huet hien eng Carrière an der éisträichescher Arméi gemaach. 1888 ass hien do nees ausgetrueden, wéi et sech konkreetiséiert huet, datt säi Papp géif Groussherzog vu Lëtzebuerg ginn.
Länner a Stied aus Middle-earth
Elbestied
Genee an der Mëtt vum Calacirya louch Tirion, eng Stad vun den Noldor um Hiwwel Túna. An hirem Zentrum stoung den Tuerm Mindon Eldaliéva, dat héchst Bauwierk vun den Elben zu Aman.
Wëllem IV. vu Lëtzebuerg
Liewen
Hie war vum 25. Dezember 1897 bis de 4. Abrëll 1902 Member vum Lëtzebuerger Staatsrot.
Länner a Stied aus Middle-earth
Elbestied
= Beleriand = (Am Zäitalter vun de Beem an am éischten Zäitalter vun der Sonn)
Wëllem IV. vu Lëtzebuerg
Liewen
De 4. Abrëll 1902 huet säi Papp, deen 1890 Groussherzog gi war, hien zum Lieutenant-représentant erkläert. Nom Doud vu sengem Papp, de 17. November 1905, ass hie Groussherzog vu Lëtzebuerg ginn.
Länner a Stied aus Middle-earth
Elbestied
Zu Beleriand spillt sech d'Geschicht vun den Elben am Éischten Zäitalter of. Nodeem de Feanor an d'Noldor wéinst hirem schreckleche Schwur aus dem Segensräich Valinor verbannt gi waren, hu si mam Elbevollek vun de Sindar géint d'Kreature vum Morgoth an de fënnef grousse Schluechte vu Beleriand gekämpft, bis d'Valar hinnen an dem War of Wrath zur Hëllef komm sinn, an de Morgoth fir ëmmer an d'Näischt verbannt gouf.
Beleriand war de westlechen Deel vum Kontinent Middle-earth, e riisegt Land zu béide Säite vum Floss Sirion, wat vum Mier Belegaer am Westen a Süden a vun de Bierger vun Ered Luin am Osten an Ered Wethrin an Ered Gorgoroth am Norde begrenzt gouf. Den Numm Beleriand soll ursprénglech „Land vu Balar“ bedeit hunn an nëmme fir d'Land ronderëm d'Sirionmëndung benotzt gi sinn. Spéider huet een dat ganzt Land südlech vun den Ered Wethrin a westlech vun den Ered Luin, mat Dorthonion an Nevrast sou genannt. De Floss Sirion huet d'Land an Ost- a West-Beleriand gedeelt. Hei hu sech d'Elben néiergelooss, déi dem Valar Orome um Ufank vum Éischten Zäitalter zwar no Weste gefollegt waren, Middle-earth awer net a Richtung Aman verloosse wollten. Aus dësen Elbe goufen d'Sindar. Spéider koumen d'Elbestämm vun de Laiquendi an den Noldor dobäi.
Wëllem IV. vu Lëtzebuerg
Liewen
D'Koppel krut 6 Duechteren, wat e Problem mat der Trounfolleg mat sech bruecht huet, well den Ierfpakt virgesinn huet, datt just deen eelste männlechen Nokommen Trounfolger ka ginn. De 16. Abrëll 1907 huet d'Chamber dowéinst eng Ännerung vum Ierfpakt approuvéiert, soudatt mat Akraafttriede vun där Dispositioun dem Wëllem IV. seng eelst Duechter, d'Marie-Adélaïde (1894-1924), den 10. Juli 1907 zur Trounfolgerin erkläert gouf. Si ass dann och 1913, wéi se groussjäreg gouf, déi éischt Lëtzebuerger Groussherzogin ginn. Déi zweet Duechter, d'Charlotte, (1896-1985), huet no der Ofdankung vun hirer Schwëster den Troun 1919 iwwerholl.
Länner a Stied aus Middle-earth
Elbestied
Déi laang Hiwwelkette vun Andram huet de wéineg bevëlkerte Süde vum Norde getrennt, wou sech d'Fürste vun Noldor néiergelooss hunn. Am Zentrum vu Beleriand louchen d'Räicher vun Doriath an Nargothrond. Nërdlech vun de Bierger vun Ered Wethrin an Ered Gorgoroth huet sech de Plateau vun Ard-Galen (Gréng Géigend) geschloss, deen no der Verbrennung an der Schluecht vum Feier Anfauglith (Den erstéckende Stëbs) genannt gouf. hannendru louchen d'Eisebierger wou sech de Morgoth seng zweet Festung Angband ageriicht hat.
Et koumen nëmme wéineg Mënschen op Beleriand, am Ufank nëmmen déi aus den dräi Haiser vun den Edain. Verschiddener sinn an den Déngscht vun den Elbe getrueden, verschiddener hu sech zu Estolad (Sindarin: D'Lager) néiergeloss, anerer am Bësch vu Brethil (d'Haladin) a vill si weiter an d'Nërdlech Länner gezunn, wou si als Alliéiert géint de Morgoth immens wëllkomm waren.
Wëllem IV. vu Lëtzebuerg
Liewen
Déi aner Duechtere waren:
Länner a Stied aus Middle-earth
Elbestied
Bei den Erschütterunge vun der Welt duerch de War of Wrath ass Beleriand am Mier ënnergaangen, nëmmen ee Stéck ass iwwereg bliwwen: d'Ered Luin (d'Grenz op Eriador) an en Deel ëstlech dovun: Ossiriand, wat als Lindon bekannt gouf a wou sech de Gil-galad an d'Círdan néiergelooss hunn. Déi meescht aner Elbe vun den Noldor- a Sindarstämm sinn definitiv op Aman gaangen, wou d'Noldor elo, no der Vernichtung vun de Silmaril, trotz dem Schwur vum Feanors nees wëllkomm waren. Den treien Edain gouf Númenor geschenkt. Domat goung d'Éischt Zäitalter op en Enn.
Beleriand war fir d'Menschen an Hobbits am Drëtten Zäitalter e Räich vu Soen a Legenden. Nëmmen e puer Elben, wéi d'Galadriel, den Elrond oder d'Círdan, haten hei gelieft.
Angband
Am Norde vu Beleriand hunn d'Ered Engrin (Eisebierger) d'Grenz tëscht de bewunnbare Länner an de Géigende vun éiweger Keelt gemaach. D'Eisebierger waren en Iwwerrescht aus der Zäit vun den Zwou Luuchten (kuckt Arda). Schonn dem Morgoth seng éischt Festung Utumno war an dësem Zäitalter an den Ered Engrin. Säin zweete Wunnsëtz Angband hate seng Dénger déif an d'Bierger eragegruewen. Aus dem Schutt deen dobäi entstanen ass, hu si d'Bierggrupp Thangorodrim iwwer de südlechen Diere vun der Festung opgetiermt. Dës Bierger konnt ee bis wäit iwwer de Plateau vun Ard-Galen/Anfauglith gesinn. Zu Angband hat de Morgoth d'Silmaril a senger Kroun aus Eise verstoppt. De Beren an d'Lúthien waren déi eenzeg Bewunner vu Beleriand, déi bis an déi déifst Hal vun der Festung, wou de Morgoth suz, virgedronge waren, ee Silmaril klauen an Angband nees verloosse konnten.
Doriath
Doriath war e grousst Sindar-Kinnekräich am Zentrum vu Beleriand. Et gouf fréi, nach virum Éischten Zäitalter vun der Sonn, vum Elb Thingol an der Maia Melian um Land opgeriicht, dat virdrun Eglador geheescht hat. No der éischter Schluecht an de Kricher vu Beleriand huet d'Melian de sougenannte Rimm vum Melian gesponnen, fir d'Gebidder Neldoreth, Region an Nivrim (d'Banneland vun Doriath) ze schützen. Den Thingol huet och Usproch op Länner baussent dem Rimm erhuewen, zum Beispill Brethil an Dimbar.
D'Haaptstad vum Räich an de Wunnsëtz vum Thingol a Melian war den ënnerirdeschen Höhlesystem Menegroth, deen d'Zwergen aus Belegost fir d'Elbe gebaut haten. Géintiwwer vun den Diere stoung d'Bich Hírilorn, an där d'Lúthien, d'Duechter vum Thingols, gewunnt huet.
Buffalo C. Wayne
De Buffalo C. Wayne, eigentlech Claude P.M. Weber, gebuer den 23. Februar 1953 zu Ettelbréck, ass e lëtzebuergesche Countrymusek-Sänger a Lidderschreiwer.
Länner a Stied aus Middle-earth
Doriath
Wärend den Thingol dem Haus Finarfin an den Zwerge frëndlech gesënnt war, huet hien dem Haus Feanor an de Mënschen ënnersot, Doriath ze betrieden, an nodeem hien d'wierklech Geschicht vum Zeréckkomme vun den Noldor wousst, huet hien och de Gebraucht vu Quenya a sengem Räich ënnersot.
Ferdinand Magellan
De Fernão de Magalhães, och alt nach Ferdinand Magellan, gebuer ëm 1480 a gestuerwen de 27. Abrëll 1521 op der Insel Mactan an de Philippinnen, war e portugisesche Séifuerer.
Länner a Stied aus Middle-earth
Doriath
Geschützt vun der Muecht vum Melian an der Virsiicht vum Thingol, war Doriath net an d'grouss Schluechte vun de Kricher vu Beleriand verwéckelt, och wa seng Grenze vum Beleg a senge Grenzwaache verdeedegt goufen. Um Enn gouf Doriath awer nach an de Fluch vun den Noldor mat eragezunn, well den Thingol hat ee Silmaril als Brautpräis fir seng Duechter Lúthien verlaangt. Och wéinst dësem Bijou gouf den Thingol zu Menegroth vun den Zwergen erschloen. No sengem Doud huet d'Melian Middle-earth verlooss an de Bannrimm ronderëm Doriath gouf opgehuewen. Wéi den Dior, dem Thingol säin Enkel, vun de Jonge vum Feanor erschloe gouf, sinn d'Elben aus Doriath fortgezunn; d'Iwwerliewend sinn un d'Mëndung vum Sirion geplënnert.
Buffalo C. Wayne
Liewen
Hien huet schonn als Kand duerch de Kontakt mat amerikanesche Frënn englesch geléiert a konnt sech mat Countrymusek familiariséieren. Well hien eng kënschtleresch Natur hat, huet en decidéiert och Country-Museker ze ginn a huet ugefaangen, sech selwer d'Gittarspillen an d'Sange bäizebréngen. Nieft der Musek hat en och e grousst Talent fir d'Zeechnen a Molen, dat e spéider och weider entwéckelt huet.
Länner a Stied aus Middle-earth
Gondolin
Gondolin (Sindarin: Verstoppte Fiels) war eng Elbestad a Beleriand, déi den Noldorkinnek Turgon gegrënnt hat, an hie war Herrscher dovun.
Ferdinand Magellan
Mat 12 Joer koum de Jong vun engem portugiseschen Adlegen op de kinneklechen Haff fir do erzunn ze ginn. Mat 25 Joer huet hien un enger Expeditioun an Indien deelgeholl an huet bannent e puer Joer an de Kolonië geschafft. Wéi hie wéinst Beschëllegegunge vu Verontreiung vu Gidder vum portugisesche Kinnek an e schlecht Liicht gerode war huet de Fernão de Magalhães dem Keeser Karel V. seng Déngschter ugebueden. Säi Plang fir um Westwee bei d'Gewierzinselen ze kommen, huet dem Karel V. gefall.
Buffalo C. Wayne
Liewen
No engem Ofschloss op Beaux-Arts zu Lëtzebuerg an engem Studium op der Fachhéichschoul zu Tréier huet hien 1980 e Studium zu Paräis op der École Supérieure des Arts et techniques de la Mode (ESMOD) ugefaangen, dat en als diploméierte Stylist ofgeschloss huet.
Länner a Stied aus Middle-earth
Gondolin
Zu gudder Lescht waren d'Schutzmoossnamen awer net genuch. Duerch de Verrot vum Maeglin huet den däischteren Herrscher Morgoth d'Geheimnis vun der Lag vun der Stad, déi hie laang gesicht hat, erausfonnt. Doropshi gouf Gondolin vun enger Arméi vum Morgoth, an där net nëmmen Orks, mä och Draachen a Balrogs gekämpft hunn, zerstéiert, an de Kinnek Turgon, den Dréier vum Schwäert Glamdring, wat spéider de Gandalf gedroen huet, ëmbruecht. Dem Turgon seng Duechter Idril konnt mat hirem Mann Tuor an hirem Bouf Earendil duerch e geheimen Tunnel flüchten.
Buffalo C. Wayne
Liewen
Hien hat, zesumme mat senger Band, Optrëtter an Tournéeën a villen europäesche Länner an an den USA. An den USA huet hie vu sengem Frënd Lyle Lovett, deen en an engem Pub zu Lëtzebuerg kenne geléiert hat, den Numm The European Texan kritt, deen doropshi vun der Musekspress benotzt gouf. An Europa hat en et mat senger Musek, déi e gréisstendeels selwer geschriwwen huet, méi schwéier, well d'Country-Musek net de selwechte Stellewäert hat wéi an den USA an en huet tëscht sengen Optrëtter ëmmer nees missen op aner Aarbechten zeréckgräife fir z'iwwerliewen.
Ferdinand Magellan
Den 20. September 1519 huet de Fernão de Magalhães sech mat 5 Schëffer fir déi éischt Weltëmsegelung op de Wee gemaach. No der Faart iwwer den Atlantik ass hie vu Rio de Janeiro no Süde bis an d'Bucht San Julian op der Südküst vun Argentinie geseegelt. Do huet hien am Laf vum Wanter eng Meuterei missen néierschloen. Am Oktober 1520 huet hien déi no him benannt Magellan-Strooss tëscht dem Festland a Feierland entdeckt duerch déi hie mat 3 Schëffer an de Pazifeschen Ozean koum.
Länner a Stied aus Middle-earth
Hithlum
Hithlum (Sindarin: Niwwelschied) war e Gebitt nërdlech vu Beleriand, am Weste begrenzt vun den Ered Lómin an am Osten a Süde vun den Ered Wethrin. Seng Südhalschent gouf duerch Bierger vu Mithrim an d'Gebidder Dorlómin (am Westen) a Mithrim mam Mithrim-Séi (am Osten) gedeelt. Hithlum war e kalen awer schéine Plateau. Fir d'éischt nëmme vu vereenzelte Sindar bewunnt gouf et, wéi d'Noldor op Middle-earth zeréckkomm sinn, vu Fingolfin a Fingon als Wunnsëtz geholl. a spéider hu sech och d'Edain (Mënschen) aus dem Haus Hador hei néiergelooss.
Buffalo C. Wayne
Liewen
Seng Musek huet en ënner dem Label Black Bison Records selwer verëffentlecht.
Länner a Stied aus Middle-earth
Nargothrond
Nargothrond war den Numm vum Noldor-Kinnekräich vum Finrod Felagund a West-Beleriand an der grousser ënnerirdescher Festung um Floss Narog, d'Haaptbuerg an de Palais. Déi zwou Höhlen an der Hiwwelkette vun Andram, déi et schonn gouf, goufe dir de Finrod vun den Zwergen ausgebaut, déi him doropshin den Numm Felagund ("Höhleschläifer") ginn hunn. D'Festung war där vu Menegroth an Doriath noempfond. Spéider huet den Túrin eng breet Bréck iwwer den Narog baue gelooss, déi den Elben d'Iwwerquere vum Floss an domat d'Verloosse vun den Höhlen erliichert huet. Allerdéngs huet des Bréck et och dem Draach Glaurung erméiglecht, an Nargothrond eranzekommen, an d'Stad mat hire Schätz z'erueweren.
Buffalo C. Wayne
Documentaire
2015 koum en Dokumentarfilm vum Ralf Hess iwwer de Buffalo C. Wayne eraus: Buffalo C. Wayne - Roude Léiw mam Cowboy's Hutt
Ferdinand Magellan
Am Mäerz 1521 huet hien d'Marianen an d'Philippinnen erreecht. Wéi hien aus Frëndschaft mat engem Häuptling vun den Urawunner un engem Sträit deelgeholl huet gouf hien dobäi doutgeschloen. Duerno huet de Juan Sebastián Elcano dem Magalhães seng Weltëmsegelung op en Enn bruecht. Am September 1522 ass d'"Victoria" als eenzegt Schëff mat Gewierzer vun de Molukken an 18 Iwwerliewenden a Spuenien ukomm.
Länner a Stied aus Middle-earth
Tol Sirion
Tol Sirion (Quenya: tol i síre, tol sirion „Insel vum Floss“) war eng Insel am Floss Sirion, un der enkster Plaz vum Sirion-Pass tëscht den Ered Wethrin an den Ëmzingelte Bierger wou Gondolin louch. Do huet den Noldorfürst Finrod d'Festung Minas Tirith (net ze verwiessle mat der Haaptstad vu Gondor am Drëtten Zäitalter) baue gelooss, déi e vu sengem Brudder Orodreth bewaache gelooss huet, nodeem hien Nargothrond erbaut hat, fir d'Hannerland vun den Horde vum Morgoth ze schützen. Zwee Joer no der Véierter Schluecht vu Beleriand, Dagor Bragollach, gouf d'Festung vum Sauron ageholl; si huet elo Tol-in-Gaurhoth (Sindarin: Insel vun de Werwëllef) geheescht. Vu sengem Tuerm aus konnt de Sauron de ganzen Dall vum Sirion iwwerwaachen. Sou huet hien de Finrod, de Beren an hir Begleeder gefaange geholl, wéi dës de Silmaril aus Angband klaue wollten, an ugefaangen, si u seng Werwëllef ze fidderen, bis d'Lúthien him mam groussen Hond Huan an hire mauerbriechende Gesäng zéng Joer méi spéit op de Pelz geréckelt ass. Dobäi gouf de Werwollef Draugluin, en Dénger vum Sauron, ëmbruecht an de Sauron verjot. Nieft de Ruinen, op engem klenge gréngen Hiwwel, hu si de Kinnek Finrod Felagund begruewen, deen am Kampf gefall war. Bis Beleriand um Enn vum Éischten Zäitalter ënnergaangen ass, huet d'Insel nees Tol Sirion geheescht.
Zwergebehausungen
Am Silmarillion geet riets vun zwou Zwergestied an den Ered Luin (Blo Bierger) an Ost-Beleriand. Si heesche Belegost an Norgrod. Déi zwou Stied spillen am Bezug op d'Geschichte keng grouss Roll. Si goufe mam Ënnergang vu Beleriand zerstéiert, an d'Zwerge sinn an d'nei Regioune vun den Ered Luin geplënnert, vill sinn och op Moria gaangen.
= Númenor =
(Am Zweeten Zäitalter vun der Sonn)
Kirkenes
Kirkenes (norweg. [çɪrkənɛs]) ass eng Stad an der Gemeng Sør-Varanger, ganz am Oste vun der Provënz Finnmark an Nord-Norwegen.
Länner a Stied aus Middle-earth
Zwergebehausungen
Númenor war eng grouss stärefërmeg Insel, vun de Mënschen als Westernesse bezeechent, déi vun den Edain (Mënschen) nom Enn vum Zweeten Zäitalter vun de Valar als Wunnsëtz kruten. Andor, sou den ursprénglechen Numm vun Númenor, gouf no der War of Wrath an der Mëtt vum Belegaer, dem grousse Mier, ugeluecht, a louch e bësse méi no un Aman wéi u Middle-earth. Dohier den Numm Westernesse. D'Insel ass um Enn vum Zweeten Zäitalter am Mier ënnergaangen, nodeem d'Númenórer aus Näid op d'Onstierflechkeet vun den Eldar (Elben) ëmmer méi houfreg goufen an Zougang op Valinor beusprocht hunn, deen hinnen duerch e Bann vun de Valar verbuede war. Dozou muss ee soen, datt den éischte Kinnek vun Númenor, den Elros, wéi säi Brudder Elrond en Hallefelb war an sech, anescht wéi den Elrond, fir e stierflecht Liewen entscheet hat, wat anerer net verstanen hunn.
Seegelschëff
E Seegelschëff (Schëffsnumm dacks mat SS uginn) ass e Schëff, dat ganz oder haaptsächlech mat senge Seegelen duerch d'Kraaft vum Wand viru gedriwwe gëtt. Seegelschëffer waren zanter der Antiquitéit bis zum 19. Joerhonnert déi wichtegst Verkéiersmëttele fir den Transport vu Gidder a Persounen op laange Strecken um Mier. Si goufe vum 19. Joerhonnert u mat Dampschëffer a Motorschëffer ersat. Bis gutt an d'19. Joerhonnert eran, waren och déi meescht Krichsschëffer Seegelschëffer. Kleng Seegelschëffer ginn als Seegelbooter bezeechent.
Länner a Stied aus Middle-earth
Zwergebehausungen
Am Zentrum vun der Insel louch de Bierg Meneltarma, dee wuel e Vulkan war. U sengem südëstlechste Fouss louch d'Haaptstad Armenelos. Do gouf et eng Zitadelle, wou e Keim vum Wäisse Bam vum Valinor gewuess ass, wéi en och spéider an der gondorianescher Stad Minas Tirith geplanzt gouf. Númenor hat vill Häfen, vun deenen déi gréisst den Andunië an den Eldalonde am Weste souwéi de Rómenna am Oste vun der Insel waren.
Kirkenes
D'Stad ass de Verwaltungssëtz vun der Gemeng Sør-Varanger. Si läit um Varangerfjord an huet 4.900 Awunner. Kirkenes läit um selwechte Längtegrad wéi Sankt Péitersbuerg a Kairo. Zirka 15% vun den Awunner kommen aus dem Ausland. D'Distanz zur Grenz mat Russland bedréit ongeféier 10 km, déi zu Finnland ongeféier 35 km.
Seegelschëff
Opbau a Klassement
Seegelschëffer hunn op d'mannst ee Mast, ee Seegel an och als Géigestéck am Waasser e Kiel, deen déif an d'Waasser era reecht, an ee Schwäert oder méi Säiteschwäerter, besonnesch bei Schëffer mat plattem Buedem.
Länner a Stied aus Middle-earth
Zwergebehausungen
De Sauron, vum mächtegen Númenor gefaangegeholl, huet de leschte Kinnek Ar-Pharazôn dozou bruecht, sech am Krich géint d'Valar z'erhiewen. Wéi dat awer geschitt ass, hunn dës hir Herrschaft iwwer Arda néiergeluecht an d'Schicksal vun den Edain am Ilúvatar seng Hänn geluecht. Dësen huet doropshin de Bau vun der Welt verännert: E Rass ass am Mier opgetrueden, deen Númenor an d'Flotte geschléckt huet. Nëmmen déi Númenorer, déi sech zu dëser Zäit zu Middle-earth oder um Wee dohi fonnt hunn, hunn ënner der Féierung vum Elendil iwwerlieft. Si waren d'Dúnedain an hunn d'Räicher vun Arnor a Gondor gegrënnt. Ëm honnert Joer nom Ënnergang vun Númenor huet eng Arméi vun Elben a Mënschen an der Schluecht vun Dagorlad géint eng gewalteg Arméi vum Sauron gekämpft, wou den donkelen Herrscher vernicht gouf. Domat huet d'Zweet Zäitalter opgehalen.
Kirkenes
Wirtschaft a Verkéier
Kirkenes ass als Verschëffungshafe fir Eisenäerz entstanen. Bis zum Joer 1996 hunn déi meescht vum Ofbau vun de räichhaltegen Eisenäerzer gelieft. Haut ass d'Fëscherei an den Déngschtleeschtungssecteur d'Haaptakommesquell vun den Awunner vu Kirkenes.
Lëscht vun den Äerdmoundkrateren F
Aner Lëschten
A B C D E G H I J K L M N O P Q R S T U V W X Y Z
Kirkenes
Wirtschaft a Verkéier
Zanter 1908 ass d'Stad d'nërdlech Endstatioun vun de Schëffer vun der Hurtigruten. Well den Hafen wäit bannenan am Varangerfjord läit, do wou dem Golfstroum net hikënnt, muss den zougefruerene Fjord dacks vun Äisbriecher fräigemaach ginn.
Seegelschëff
Opbau a Klassement
En Ënnerscheed gëtt gemaach tëscht zwou Aarte vu Seegelen:
Type vu Seegelschëffer
Net spezifesch Bezeechnunge fir Seegelschëffer sinn z. B.: Dräimaster, Groussseegeler, Fënneffmastschëff oder Windjammer.
Société des amis de la Constitution
D'Société des amis de la Constitution war eng Gesellschaft, déi am Abrëll 1789 zu Versailles gegrënnt ginn ass.
Am Oktober 1789 hu sech d'Memberen zu der selwechter Zäit wéi d'Assemblée constituante zu Paräis installéiert, an dat an der rue Saint-Honoré. De Club breton huet dunn den Numm Société des Amis de la Constitution ugeholl, gouf awer als Club des Jacobins méi bekannt. Deen Numm krut si duerch en aalt Dominikanerklouschter, wou si sech installéiert haten.
Den Dominikaner hat et u finanzielle Mëttele gefeelt, a sou hu si hir Lokaler verlount.
Länner a Stied aus Middle-earth
Zwergebehausungen
Vun Númenor gouf spéider als Atalantë (Quenya), Akallabêth (Adûnaesch), Mar-nu-Falmar, „dem Land ënner de Welle“ geschwat.
Ëffentlecht Etablissement (Lëtzebuerg)
En ëffentlecht Etablissement ( établissement public) ass en eng moralesch Persoun vun ëffentlechem Recht, déi duerch e Gesetz oder e Reglement beoptraagt ass fir verschidden ëffentlech Servicer am Déngscht vun de Bierger ze erfëllen. Dat geschitt ënner der Titularkontroll vum Staat oder vu Gemenge wou se duerch Uwendung vun enger Déngschtdezentalisatioun detachéiert ass.
Se däerfen net verwiesselt gi mat engem Etablissement vun ëffentlechem Notzen ( établissement d'utilité publique).
Et gëtt zwou Kategorië vun ëffentlechen Etablissementer:
Staatlech ëffentlech Etablissementer
Et handelt sech ëm eng ëffentlech Persoun déi ënnert der Tutelle vum Staat steet an awer eng gewëssen Autonomie huet wat d'Gestioun ubelaangt. D'Aufgaben an den Zweck vun engem staatlechen ëffentlechen Etablissement ginn duerch e Gesetz festgeluecht a se bezéien sech - wat hir Spezialitéit ugeet - op de ganzen Territoire vum Grand-Duché. Se stinn ënner der Tutelle vum Staat
Zu de staatlechen Etablissementer zielen z. B. d'Beruffschamberen, d'Uni Lëtzebuerg, verschidde Klinicken oder Spideeler an och d'Post an d'd'Spuerkeess.
Kommunal ëffentlech Etablissementer
Et ass e Gemengeservice deen als juristesch Persoun eng gewëssen Autonomie huet a vun enger Gemeng iwwerwaacht gëtt. Zu dësen Etablissementer gehéieren ë. a. déi kommunal Aarmebüroen an Hospicë grad ewéi d'Gemengesyndikater.
Länner a Stied aus Middle-earth
Zwergebehausungen
= Middle-earth =
(Am Zweeten an Drëtten Zäitalter vun der Sonn) All Plazen tëscht dem banneschte Mier am Osten am dem grousse Mier Belegaer am Weste goufen als Middle-earth bezeechent. Middle-earth, och Endor genannt, war de gréisste Kontinent op Arda. Och Beleriand war am Éischten Zäitalter en Deel vun Endor.
Middle-earth ass déi Regioun aus dem Tolkien senger Welt déi am meeschte bekannt a beschriwwen ass, an ass d'Handlungsplaz vun de Romaner The Hobbit: or There and Back Again an The Lord of the Rings, och wann den Tolkien nëmmen e klenge, westlechen Deel vum Kontinent beschriwwen huet, an de Rescht onbekannt bliwwen ass.
De bekannten Deel vu Middle-earth gouf am Drëtten Zäitalter, dem Zäitalter vum Rankkrich, virun allem vun de Mënscheräicher Gondor an Arnor a spéider och vun der Riddermark (Rohan) dominéiert. D'Elberäicher, déi nach zu der Zäit vu Beleriand e Groussdeel vun der Landmass ausgemaach hunn, waren am Drëtten Zäitalter kaum méi wéi kleng Bëschgebidder oder Däller wéi Lórien, Rivendell oder dem Thranduil seng Höhlen am nërdleche Mirkwood, well d'Zäit vun den Elbe waren eriwwer, an déi meescht Elbe ware bis zum Enn vum Zäitalter an de Westen, op Aman geseegelt. D'zwergesch Bevëlkerung huet sech op d'Blo Bierger, d'Hale vu Khazad-dûm souwéi op den Erebor an d'Eisebierger verdeelt. D'Hobbits hunn aus éischt um Floss Anduin gelieft, spéider hu si quasi all an der Shire am Häerze Eriador gewunnt.
Dëse sougenannt Fräie Vëlker stoungen um Ufank d'Räich von Angmar an de südleche Mirkwood mat der Festung Dol Guldur, spéider awer och Isengard an, wéi schonn am Zweeten Zäitalter, de Sauron géintiwwer.
Arnor
Arnor war dat nërdlechst a ranghéchst vun de béide Kinnekräicher vun den Dúnedain, déi vum Elendil am Joer 3320 vum Zweeten Zäitalter gegrënnt goufen. Déi éischt Haaptstad war Annúminas. Hei stoung ee vun de siwe Palantíri.
A senger Zäit vun der Bléi huet Arnor dat ganzt Land tëscht dem Gwathló-Bruinen an der Förde vu Lhûn ëmfaasst. Am Géigesaz zu Gondor hat Arnor kee Segen, a mam Doud vum Isildur am Joer 2 vum Drëtten Zäitalter huet den Néiergang vun den Dúnedain am Norden ugefaangen.
No dem Doud vum Earendurs am Joer 861 vum Drëtten Zäitalter gouf d'Räich ënner den dräi jonge vum Kinnek opgedeelt, wouduerch d'Deelräicher vun Arthedain, Cardolan a Rhudaur entstane sinn. Am längste konnt sech d'Kinnekräich Arthedain halen. Am Joer 1974 vum Drëtten Zäitalter goufen d'Land an déi nei Haaptstad Fornost vum Hexekinnek vun Angmar eruewert. De leschte Kinnek vun Arnor, den Arvedui, huet misse flüchten an ass op der Flucht am Joer 1975 vum Zweeten Zäitalter gestuerwen, nodeem säi Schëff ënnergaange war. Den Arvedui ass erdronk, a mat him sinn déi zwéi Palantíri vun Amon Sûl an Annúminas verluer gaangen. D'Ierwe vum Arvedui haten awer iwwerlieft, an d'Kinnekslinn blouf erhalen. Si waren elo Stammesfürste vun den Dúnedain vum Norden. De 16. Stammesfürst war den Aragorn II. Nodeem de Rankkrich gewonne gi war, gouf hien ënner dem Numm Elessar Telcontar éischte Kinnek vum nees vereenegte Kinnekräich vu Gondor an Arnor.
Rivendell
Rivendell (Sindarin Imladris, dt. Bruchtal) war eng elbesch Uertschaft, déi vum Elrond gegrënnt gi war. Si louch un de westlechen Ausleefer vun de Misty Mountains un der Ostgrenz vun Arnor. Duerch seng geographesch Lag war Rivendell e séchert Gebitt fir d'Elbe fir sech zeréckzezéien. Ausserdeem huet den Elrond mat sengem Rank Vilya vill zum Erhalt vu Rivendell bäigedroen. Am Hobbit gëtt Rivendell einfach als dem Elrond säin Haus bezeechent. Dem Tolkien säi Virbild fir Rivendell war wuel d'schwäizer Lauterbrunnental duerch dat den Tolkien 1911 gewandert war. Och am éischten Deel vum The Lord of the Rings spillt Rivendell eng wichteg Roll. Et ass hei wou de Conseil vum Elrond zesummekënnt, an de Fellowship of the Ring - d'Gemeinschaft vum Rank - gegrënnt gëtt.
Eriador
Eriador ass den Numm vun engem Landstrich, deen tëscht de Misty Mountains (ëstlech), de Blue Mountains (westlech), dem Floss Greyflood an dem Mier (nërdlech) läit. D'Misty Mountains, déi vun Norde no Süde lafen, trennen Eriador vum Dall vum Floss Anduin. Eriador ass ongeféier de westlechen an nordwestlechen Deel vu Middle-earth an ëmfaasst verschidde Vegetatiouns- a Klimazonen.
An Eriador sinn d'Shire, Bree, d'Barrow-downs, Rivendell an d'verloosse Kinnekräicher vun Eregion an Angmar.
De gréisste Floss ass de Baranduin oder "Brandywine", wat "Goldbronge Floss" heescht.
Um Ufank vum Rankkrich (drëtt Zäitalter) war Eriador dicht bevëlkert. Dem Elendil seng Nokommen haten, als Herrscher iwwer d'Kinnekräich Arnor, Handelsstroossen, Weeër an Uertschaften ugeluecht. Mä si hu sech zerstridden, d'Land gouf opgedeelt an hir Muecht gouf méi kleng, bis schlussendlech den Hexerkinnek vun Angmar d'Iwwerreschter zerstéiert huet. Op Weathertop, wou sech déi dräi Kinnekräicher Arthedain, Rhudaur a Cardoal getraff hunn, stoung en Tuerm mat Palantír a gouf vun enger Arméi aus Angmar zerstéiert
Argonath
D'Argonath sinn zwee Monumenter a Form vu gewaltege Stengsailen, an deenen d'Bildnisser vum Isildur an Anárion gehae sinn. Si stinn op béide Säite vum Floss Anduin, um nërdlechen Zoufloss zum Nen Hithoel. Ursprénglech goufe si op Befeel vum Rómendacil II ëm 1340 am Drëtten Zäitalter gebaut, fir d'nërdlech Grenz vun Gondor ze kennzeechnen. Wéi de Fellowship laanscht d'Argonath de 25. Februar 3019 kënnt, war d'Räich awer schonn immens méi kleng ginn. Béid Figuren droen eng Kroun an en Helm. Si halen déi lénks Hand zur Ofwier vun de Feinde vu Gondor oder fir Frënn ze gréissen an d'Luucht, wärend si an der rietser Hand eng Aaxt droen.